«Алматы тазалық» басшысы жемқорлық бойынша сотталды
"«Алматы тазалық» басшысы жемқорлық бойынша сотталды" | "https://abai.kz/post/185898"
TITLE: «Алматы тазалық» басшысы жемқорлық бойынша сотталды
URL: https://abai.kz/post/185898
META: "«Алматы тазалық» басшысы жемқорлық бойынша сотталды" | "https://abai.kz/post/185898"
DATE: 31.07.2024
AUTHOR(s): Abai.kz
TOTAL WORDS: 113
TEXT: Алматы қаласы Медеу ауданының № 2 соты «Алматы тазалық» ШЖҚ МКК директоры А. Тоқтасынов пен «Қала көркейту» ЖШС жеке компаниясының директоры С. Байжанов жемқорлық фактісі бойынша сотталды. Бұл туралы Abai.kz хабарлайды. Тоқтасынов Алматы қаласының көшелері мен тротуарларын күтіп ұстау бойынша қосалқы мердігерлік қызметтер шарттарын жасасқаны және орындалған жұмыстар актілеріне қол қойғаны үшін кәсіпкерден 2,7 млн теңге сомасында пара алған. Сот үкімімен Тоқтасыновқа 81 млн теңге сомасында айыппұл, Байжановқа – 3 жыл және 6 ай бас бостандығынан айыру жазасы тағайындалды. Сот актісі заңды күшіне енген жоқ. Конституцияның 77-бабы 3-тармағының 1-тармақшасына және Қылмыстық-процестік кодекстің 19-бабы 1-бөлігіне сәйкес, қылмыстық құқық бұзушылық жасаудағы кінәсі соттың заңды күшіне енген үкімімен белгіленгенге дейін әрбір адам кінәсіз деп есептеледі. Abai.kz
